Rhinthón

Rhinthón  () bol grécky autor flyackých komédií na začiatku 3. storočia pred Kr..

Rhinthón, syn hrnčiara z Tarentu, pôsobil v Tarente, meste grécky hovoriacej časti južnej Itálie, na území tzv. Veľkého Grécka (). Jeho hry nazývali aj ako hilarotragódie (Ἱλαροτραγῳδία) – „veselé tragédie“ alebo flyakografie (φλυακογραφία) – „vtipné písomnosti, písanie“ (boli to adaptácie flyackej komédie).  Výsledkom jeho práce bola odľahčená verzia starých atických tragédií. Napísal tridsaťosem hier, medzi ktoré patrili najmä hry s mytologickou tematikou ako napr. Amfitryón, Ifigeneia medzi Tauridmi, Médeia, Orestes,  Télefos alebo Otrok Meleagros.

Poetka Nossis zo susedného Locri zložila pre Rhinthóna náhrobný epitaf, v ktorom ho nazýva Syrakúzan, označí ho za „malého slávika múz“ a spomína aj smiech, ktorý je charakteristický pre jeho „veselú tragédiu“:

Grécky originál  καὶ καπυρὸν γελάσας παραμείβεο, καὶ φίλον εἰπὼν
ῥῆμ᾽ ἐπ᾽ ἐμοί. Ῥίνθων εἴμ᾽ ὁ Συρακόσιος,
Μουσάων ὀλίγη τις ἀηδονίς: ἀλλὰ φλυάκων
ἐκ τραγικῶν ἴδιον κισσὸν ἐδραψάμεθαSmejte sa a nahlas. Potom prejdite okolo a povedzte
nado mnou milé slovo. Som Rhinthón zo Syrakúz,
malý slávik múz, zo svojich tragických burlesiek
som si utrhol osobnú brečtanovú korunu

 Referencie 

Kategória:Dramatici starovekého Grécka